নতুন বই নিয়ে বাড়ি ফেরা হলো না সানজিদার
নতুন বই নিয়ে বাড়ি ফেরা হলো না সানজিদা ইয়াসমিন শারিকার। ময়মনসিংহের মুক্তাগাছায় ইঞ্জিনচালিত নছিমনের ধাক্কায় বই উৎসবের নতুন বই আনতে গিয়ে ইঞ্জিনচালিত নছিমনের (টমটম) চাপায় সে নিহত হয়।







উপজেলার ঘোগা ইউনিয়নের হাতিল সরকারি প্রাথমিক বিদ্যালয়ের সামনে রোববার সকাল সাড়ে ১০টার দিকে এ মর্মান্তিক দুর্ঘটনা ঘটে। 




সানজিদা ইয়াসমিন শারিকা উপজেলার হাতিল গ্রামের আব্দুল কাদিরের মেয়ে। ওই বিদ্যালয়ের পঞ্চম শ্রেণির ছাত্রী ছিল।
বিষয়টি নিশ্চিত করেছেন মুক্তাগাছা থানার এসআই আবুল কাশেম। 
স্থানীয় এলাকাবাসী ও পুলিশ সূত্রে জানা যায়, সানজিদা বই উৎসবের নতুন বই আনতে তার বিদ্যালয়ের সামনে পৌঁছামাত্র কালিবাড়ী থেকে আসা দ্রুতগতির নছিমন তাকে চাপা দেয়। এতে সে গুরুতর জখম হয়। স্থানীয়রা তাকে উদ্ধার করে মুক্তাগাছা উপজেলা স্বাস্থ্য কমপ্লেক্সে নিলে কর্তব্যরত চিকিৎসক মৃত ঘোষণা করেন। 
মুক্তাগাছা থানার ভারপ্রাপ্ত কর্মকর্তা আব্দুল মজিদ জানান, ঘাতক চালক মধুপুর থানার ঝড়বাড়ি গ্রামের মেহেদী হাসান ও নছিমন গাড়িটি আটক করা হয়েছে।

নতুন বই নিয়ে বাড়ি ফেরা হলো না সানজিদা ইয়াসমিন শারিকার। ময়মনসিংহের মুক্তাগাছায় ইঞ্জিনচালিত নছিমনের ধাক্কায় বই উৎসবের নতুন বই আনতে গিয়ে ইঞ্জিনচালিত নছিমনের (টমটম) চাপায় সে নিহত হয়।